Korralik publikuarvu kasv: Premium liigas ületati juba kolme eelneva hooaja külastatavus - Sport
Hooaja senine rekordpublik (1701) pärineb 28. augusti kohtumisest Flora ja Kalju vahelFoto: Madis Veltman
Hooaja suurimateks publikumagnetiteks on olnud Tallinna suurklubide omavahelised duellid. Näiteks on aasta publikurohkeimateks mängudeks tõusnud A. Le Coq Arenal toimunud FC Flora ja Nõmme Kalju lahingud, mis meelitasid staadionile 1701 ning 1673 vutisõpra. Üle 1000 pealtvaataja on kohale toonud ka kõik Flora ja FCI Levadia omavahelised mõõduvõtud rahvusstaadionil (1469 pealtvaatajat, 1155 toetajat ning 1124 fänni). Korra on neljakohalise numbrini jõutud ka väljaspool Tallinnat, kui Narva Transi ja FC Flora mõõduvõttu jälgis Kreenholmi staadionil 1068 jalgpallihuvilist.
Väärib ka mainimist, et tänaseks päevaks on kümnest Premium liiga klubist juba kaheksa ületanud oma eelmise hooaja publikunumbri. Tabeli tipus troonib FC Flora, kelle kodumänge on külastanud kokku 10687 pealtvaatajat (keskmine mängu kohta 763, mullu 559). Pealtvaatajate tabelis teist kohta hoidva Tartu Tammeka kodumänge on külastatud keskmiselt 493 korral (mullu 444). Tabeli kolmas, Viljandi Tulevik on keskmise külastatavuse tõstnud mulluse 278 pealt 411 peale.
Premium liiga mängus jäi KTM-reegli täitmine kahe silma vahele nii meeskonnal kui...
FOTOD | Premium liiga "raudteederbis" läks kähmluseks, Kalju võlus lõpuks viigi...